બનાસકાંઠાના મુખ્યમથક પાલનપુર શહેરમાંથી ઝડપાયેલા આંતરરાષ્ટ્રીય કોલ સેન્ટર કૌભાંડને પોલીસે બાતમી આધારે વોચ ગોઠવીને ઝડપી લીધુ હતુ અને તેમાં રાત્રીના સાત વાગ્યાથી સવારના છ વાગ્યા સુધી કોલ સેન્ટરમાં અમેરીકન નાગરીકોને લોનની લાલચ આપી તેમની પાસેથી લોન એગ્રીમેન્ટ ફી ના નામે ડોલર મંગાવી છેતરપીંડી આચરવામાં આવતી હોવાનું ખૂલતા પોલીસે કોલ સેન્ટરમાંથી ૧૧ ઈસમોની ધરપકડ કરી હતી અને માસ્ટર માઈન્ડ અસ્ફાક સહિત ત્રણ આરોપીઓના રીમાન્ડ મંજુર થતા રીમાન્ડ લેવામાં આવ્યા હતા અને રીમાન્ડ દરમ્યાન અમેરીકનોને છેતરીને મંગાવવામાં આવતા નાણાં ડોલરમાંથી રૂપિયામાં કન્વર્ટ કરાવવા માટે અમદાવાદના ભાવિન પ્રજાપતિની મદદ લેવાતી હોવાની તેમજ ડીવાઈસ ખરીદવામાં પણ અમદાવાદના એક ઈસમ સહિત ત્રણના નામ ખૂલતા પોલીસ તપાસ અર્થે અમદાવાદ પહોંચી હતી પરંતુ કોઈ ભાળ મળી ન હતી.